stanford-oval/wikipedia huggingface dataset:
לבניניים
הערות שוליים

↑  DeVries P. J. in Levin S.A. (ed) 2001 The Encyclopaedia of Biodiversity. Academic Press.
1 2  Carter, David (2000). Butterflies and Moths.
| --- | --- |
בקרת זהויות :  NLI: 987007548574505171  BnF: cb12365344v (data)  GND: 4189509-5  LCCN: sh85102051  LNB: 000348268  NKC: ph738868
לבדין

האזור בו ממוקמת לבדין בנפת חרקוב
לבדין (באוקראינית: Лебеди́н) היא עיר במחוז סומי שבאוקראינה. נכון לשנת 2023 מתגוררים בה 22,950 תושבים. בקרבת מקום נמצא בסיס אווירי ובעיר יש תחנת רכבת.
היסטוריה

לבדין נבנתה בשנם 1653–1654 תחילה כמבצר עץ קטן (אוסטרוג) של צבא רוסיה. היא קיבלה את שמה מהאגם הסמוך.
בשנת 1708 לבדין שימשה אתר הוצאות להורג של קוזקים תומכי איוואן מזפה בהוראת פיוטר הגדול .
מאז אפריל 1780 לבדין הייתה במרכז הפעילות של לבדין אויזד במחוז חרקוב של האימפריה הרוסית. במפקד האוכלוסין של 1897 מנתה העיר 14,301 (6,871 גברים, 7,430 נשים), בעוד שבמחוז בכללותו היו 178,144 (88,681 גברים, 89,463 נשים) תושבים.
במהלך מלחמת העולם השנייה מ-11 באוקטובר 1941 עד 21 בפברואר 1943, ובין 10 במרץ עד 19 באוגוסט 1943, הייתה לבדין תחת הכיבוש הנאצי.
בשנת 1994 נפתח בלבדין מפעל נפט.
ב-27 בפברואר 2022, פרצו סדרת עימותים בלבדין, כאשר גורמים אוקראינים התגוננו בפאתי לבדין בעיירה קמיאן.
בסביבות השעה 7:30 בבוקר, 5 במרץ 2022, פתחו כוחות רוסים במתקפה אווירית על תשתיות בלבדין. ההתקפה כללה בתים פרטיים ומכוניות, כמו גם תחנות דלק. למרות ההתקפה ב-4 באפריל כוחות רוסים נסוגו מאזור סומי.
יהדות לבדין

בתקופת האימפריה הרוסית, השתייכה העיר לפלך חרקוב. פלך חרקוב לא נכלל בתחום המושב, לכן לא הותרה התיישבות חופשית של יהודים בעיר. יחד עם זאת, במרשם האוכלוסין משנת 1897, מצוין כי בעיר התגוררו 112 דוברי יידיש (קרי, יהודים) - 0.8% מכלל התושבים.
בתחילת 1941 חיו בעיר כ-180 יהודים, ב-10 באוקטובר 1941 כבשו הגרמנים את לבדין. בזמן הכיבוש נותרו בה כ-8 משפחות יהודיות בלבד. מרגע שנכבשה חויבו היהודים לשאת טלאי בצורת מגן דוד על החזה, ומי שלא ציית להוראה נתלה. בדצמבר 1941 או בינואר 1942 רוכזו היהודים במבנה של פנימיית הסמינר למורים. בתחילת מרץ 1942 נאמר ל-40 היהודים שנשארו בלבדין כי הם מועברים למחנה, לקחו מהם את דברי הערך והותרה לכל אחד לקחת מזוודה קטנה. אולם הם הובלו לבור שהוכן מראש ונרצחו.
גלריה

כנסיית ניקולס
כנסיית התחייה
כנסיית ההשתדלות
בית העירייה לשעבר
השוק הישן
אנדרטת מלחמת העולם השנייה
הערות שוליים

↑  מנהלת הסטטיסטיקה של אוקראינה
↑  Лебедин // Большая Советская Энциклопедия. / редколл., гл. ред. Б. А. Введенский. 2-е изд. том 24. М., Государственное научное издательство «Большая Советская энциклопедия», 1953. стр.383
↑  Ivchenko, Andriĭ (2005). Vsi{u0361}a Ukraina: putevoditelʹ (ברוסית). Kartografīi͡a. ISBN 978-966-631-618-2.
↑  О. Г. Бажан. Лебедин // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2009. — Т. 6 : Ла — Мі. — С. 63.
↑  "ПГМ Лебединский уезд 1 вёрстная - старая карта для навигатора". 2013-09-14. אורכב מ-המקור ב-2013-09-14. נבדק ב-2022-11-16.
1 2  "Демоскоп Weekly - Приложение. Справочник статистических показателей". www.demoscope.ru. נבדק ב-2022-11-16.
↑  "Герої Лебедина". Лебедин | Офіційний сайт Лебединської міської ради (באוקראינית). נבדק ב-2022-11-16.
↑  "Лебединський нафтомаслозавод". Енциклопедія Сучасної України - Encyclopedia of Modern Ukraine. נבדק ב-23 באפריל 2022. {{cite web}}:  (עזרה)
↑  Лілія, Христенко (27 בפברואר 2022). "Enemy equipment continues its course to Kyiv through Sumy region. Fighting continues". Суспільне | Новини. נבדק ב-16 בנובמבר 2022. {{cite news}}:  (עזרה)
1 2  Alina (2022-03-07). "Окупанти знищили хлібозавод на Сумщині". AgroNews (באוקראינית). נבדק ב-2022-11-16.
↑  Podolskyi, Yevhenii (2022-04-04). "Russian troops withdraw from Sumy region in eastern Ukraine". DIP (באנגלית אמריקאית). נבדק ב-2022-11-16.
↑  "Russian troops no longer hold any settlements in Ukraine's Sumy region, says governor". National Post (באנגלית). 2022-04-04. נבדק ב-2022-11-16.
↑  מפקד האוכלוסין של האימפריה הרוסית ב-1897.
↑  הזמן המדויק אינו ברור
↑  יהדות לבדין, באנציקלופדיה של הגטאות
כוח בין-מולקולרי

כוח בין-מולקולרי הוא הכוח שמתווך אינטראקציות בין מולקולות, והוא כולל את הכוחות האלקטרומגנטיים של משיכה ודחייה, הפועלים בין סוגים שונים של חלקיקים שכנים כגון אטומים ויונים. כוחות בין-מולקולריים חלשים ביחס לכוחות תוך מולקולריים – הכוחות המחזיקים את המולקולה ביחד. לדוגמה, הקשר הקוולנטי, בו אטומים חולקים זוג אלקטרונים, חזק בהרבה מהכוחות הקיימים בין מולקולות שכנות. שתי מערכות הכוח מהוות חלקים חיוניים בשדות כוח, בהם משתמשים רבות במכניקה מולקולרית.
ההתייחסות הראשונה לטבע של כוחות מיקרוסקופים נמצאת בחיבורו של אלכסיס קלרו Théorie de la figure de la Terre, שפורסם בפריז בשנת 1743. מדענים נוספים שתרמו למחקר של כוחות מיקרוסקופיים כוללים את: לפלס, גאוס, מקסוול, בולצמן ופאולינג.
כוחות משיכה בין-מולקולריים מסווגים לסוגים הבאים:
כוחות מימן
כוחות יון דיפול וכוחות יון מושרה דיפול
קשרי קטיון – π, σ–π ו π–π
כוחות ואן דר ואלס – כוח קיסום, כוח דבאיי, כוח הפיזור של לונדון
קשר קטיון - קטיון
קשרי מלח (חלבונים ומבנים על-מולקולריים)
ניתן לקבל מידע על כוחות בין-מולקולריים באמצעות מדידות מקרוסקופיות של תכונות משוואת מצב.
הקישור לאספקטים המיקרוסקופים נעשה על ידי מקדמים ויריאליים ופוטנציאליים זוגיים בין-מולקולריים, לדוגמה פוטנציאל מיה (Mie potential), פוטנציאל בקינגהאם (Buckingham potential) ופוטנציאל לנארד-ג'ונס (Lennard-Jones potential).
באופן כללי, ניתן להבין אינטראקציות אלו כאינטראקציות בין שני חלקיקים (מולקולות, אטומים, יונים ויונים מולקלולריים) בהן לא נוצר קשר כימי, כלומר קשר יוני, קוולנטי או מתכתי. אינטראקציות אלו חלשות בהרבה מקשרים קוולנטים ואינן מובילות לשינוי מבנה משמעותי במבנה האלקטרונים של החלקיקים המעורבים.
(זה נכון רק באופן חלקי. לדוגמה, כל התגובות האנזימטיות והקטליטיות מתחילות מאינטראקציה בין-מולקולרית חלשה בין אנזים וסובסטרט או מולקולה וקטליט, אך מספר אינטראקציות חלשות כאלו עם התצורה המרחבית הנדרשת של המרכז הפעיל של האנזים גורמות לשינויים מבניים משמעותיים במצב האנרגטי של המולקולה או הסובסטרט, מה שבסופו של דבר מוביל לשבירת קשרים כימים קוולנטיים מסוימים ויצירתם של חדשים. לאמיתו של דבר, כל התגובות האנזימטיות מתחילות מאינטראקציות בין-מולקולריות בין האנזים לסובסטרט, ולכן חשיבותן של אינטראקציות אלו גדולה במיוחד בביוכימיה ובביולוגיה מולקולרית, והן מהוות את הבסיס של אנזימולוגיה).
קשרי מימן

קשר מימן הוא מקרה קיצוני של קשר דיפול - דיפול, המתייחס למשיכה בין אטום מימן הקשור ליסוד בעל אלקטרושליליות גבוהה לבין אטום בעל אלקטרושליליות גבוהה, בדרך כלל חנקן, חמצן או פלואור. פעמים רבות מתואר קשר המימן כאינטראקציית דיפול - דיפול חזקה. עם זאת, קשר זה מתאפיין גם בתכונות מסוימות של קשר קוולנטי: הוא בעל כיווניות, הוא חזק מאינטראקציה של כוחות ואן דר ואלס, נוצרים בו מרחקים בין אטומים קצרים מחיבור רדיוסי הואן דר ואלס של האטומים, ולרוב מעורבים מספר מוגבל של שותפים באינטראקציה, מה שניתן לפרש כסוג של ולנסיה שבה מספר קשרי המימן הנוצרים בין מולקולות שווה למספר הזוגות הפעילים. המולקולה התורמת את המימן שלה נקראת המולקולה התורמת, בעוד המולקולה המכילה זוג אלקטרונים בלתי קושרים המשתתף בקשירת המימן נקראת המולקולה המקבלת. מספר הזוגות הפעילים שווה למספר המשותף בין מספר המימנים שיש לתורם ומספר זוגות האלקרונים הבלתי קושרים שיש למקבל.
אף על פי שזה לא מתואר בתרשים, למולקולות מים ארבעה קשרים פעילים. כל אחד מזוגות האלקטרונים הבלתי קושרים שיש לחמצן מקיים אינטראקציה עם מימן, מה שיוצר שני קשרי מימן, ואטום המימן השני מקיים גם הוא אינטראקציה עם חמצן שכן. קשרי מימן בין-מולקולריים אחראיים לנקודת הרתיחה הגבוהה של מים (100 °C) בהשוואה להידרידים אחרים מקבוצה שש עשרה, שהם בעלי יכולת מועטה ליצור קשרי מימן. קשרי מימן תוך מולקולריים אחראיים באופן חלקי על יצירת המבנה השניוני, השלישוני והרביעוני של חלבונים והמבנה המרחבי וחומצות גרעין. בנוסף, הם בעלי תפקיד חשוב במבנה של פולימרים, הן סינתטיים והן טבעיים.
גשרי מלח

המשיכה בין אתרים קטיונים ואניונים היא אינטראקציה לא קוולנטית, או בין-מולקולרית, המכונה בדרך כלל צימוד יוני או גשר מלח. למעשה, היא נובעת מכוחות אלקטרוסטטיים, עם כי במדיום מימי האסוציאציה מונעת על ידי אנטרופיה ולעיתים קרובות אף אנדותרמיות. רוב המלחים יוצרים גבישים בעלי מרחקים אופייניים בין היונים. בניגוד לאינטראקציות לא קוולנטיות רבות אחרות, לגשרי מלח אין כיווניות, ובמצבם המוצק הם מאופיינים במגע שנקבע על ידי רדיוסי הואן דר ואלס של היונים בלבד. גם יונים לא אורגניים וגם יונים אורגניים מציגים במים בעלי חוזק יוני מתון קשרי מלח דומים באסוציאציה לערכי ΔG של 5 עד 6 kJ/mol עבור שילוב 1:1 של אניונים וקטיונים, כמעט ללא תלות בטבע (גודל, פולריות וכו') של היונים. ערכי ה ΔG מתווספים ומהווים מעין פונקציה ליניארית של המטענים, לדוגמה, האינטראקציה של אניון פוספט בעל מטען כפול עם קטיון אמוניום בעל מטען יחיד תהווה בערך 2x5 = 10 kJ/mol. ערכי ה ΔG תלויים בכוח היוני של התמיסה, כמתואר במשוואת Debye-Hückel, בכוח יוני של אפס ניתן להבחין בΔG = 8 kJ/mol.
דיפול-דיפול ואינטראקציות דומות

אינטראקציות דיפול-דיפול (הידעות גם כאינטראקציות קיסון) הן אינטראקציות אלקטרוסטטיות בין מולקולות בעלות דיפול קבוע. אינטראקציה זו חזקה מכוחות לונדון אך חלשה מאינטראקציות יון-יון מכיוון שרק מטענים חלקיים מעורבים. אינטראקציות אלו נוטות ליישר את המולקולות על מנת להגדיל את המשיכה ביניהן (להפחית אנרגיה פוטנציאלית). דוגמה לאינטראקציית דיפול-דיפול ניתן לראות בחומצת מימן כלורי (HCl): הקצה החיובי של המולקולה הפולרית ימשוך את הקצה השלילי של המולקולה הפולרית האחרת וישפיע על הפוזיציה שלה. למולקולות פולריות יש משיכה כוללת ביניהן. דוגמאות למולקולות פולריות כוללות חומצת מימן כלורי (HCl) וכלורופורם (CHCl3).
לעיתים רבות, מולקולות מכילות קבוצות דיפולריות של אטומים, אך המולקולה בכללותה לא מכילה מומנט דיפול. זה מתרחש כאשר קיימת סימטריה במולקולה שגורמת לדיפולים לבטל זה את זה. זה מתרחש במולקולות כגון פחמן ארבע-כלורי ופחמן דו-חמצני. אינטראקציית הדיפול-דיפול בין שני אטומים אינדיבידואליים היא לרוב אפס, מכיוון שזה נדיר שאטומים נושאים דיפול קבוע.
אינטראקציית קיסום היא כוח ואן דר ואלס. זה נידן בהרחבה תחת החלק של "כוחות ואן דר ואלס".
כוחות יון-דיפול וכוחות דיפול מושרה יון
כוחות יון-דיפול וכוחות דיפול מושרה יון דומים לכוחות דיפול-דיפול וכוחות דיפול מושרה דיפול, אך מערבים יונים, בשונה מאינטראקציות המערבות מולקולות פולריות ומולקולות לא פולריות בלבד. כוחות יון-דיפול וכוחות דיפול מושרה יון חזקים מאינטראקציות דיפול דיפול, מכיוון שהמטען של
כל יון גדול בהרבה מהמטען של מומנט דיפול. קשרי יון-דיפול חזקים מקשרי מימן.
קשר יון-דיפול מורכב מאינטראקציה בין יון ומולקולה פולרית. הם מסתדרים כך שהקבוצה החיובית והקבוצה השלילית נמצאות זו ליד זו, מה שמאפשר משיכה מקסימלית. דוגמה בולטת לאינטראקציה זו היא הידרציה של יונים במים, מה שנותן מוצא לאנתלפיית הידרציה. מולקולות המים הפולריות מקיפות יונים במים והאנרגיה שמשוחררת בתהליך ידוע בשם אנתלפיית הידרציה. אינטראקציה זו בעלת חשיבות עצומה ליציבות של יונים מגוונים (לדוגמה Cu2+) במים.
כוח של דיפול מושרה יון מורכב מאינטראקציה בין יון ומולקולה לא פולרית. כמו כוח דיפול מושרה דיפול, המטען של היון גורם לעיוות של ענן האלקטרונים במולקולה הלא פולרית.
חוזק יחסי של כוחות

| סוג הקשר | אנרגיית הדיסוציאציה (kcal/mol) | אנרגיית הדיסוציאציה (kJ/mol) | הערות |
| --- | --- | --- | --- |
| סריג יוני | 250–4000 | 1100–20000 |  |
| קשר קוולנטי | 30–260 | 130–1100 |  |
| קשר מימן | 1–12 | 4–50 | בערך 5 kcal/mol (21 kJ/mol) במים |
| דיפול - דיפול | 0.5–2 | 2–8 |  |
| כוחות הפיזור של לונדון | <1 to 15 | <4 to 63 | הוערך על סמך אנתלפיות ההתאדות של פחמימנים |
זוהי השוואה מקורבת. בפועל, החוזק היחסי משתנה כתלות במולקולות המעורבות. לדוגמה, הנוכחות של מים יוצרת אינטראקציות תחרותיות שמחלישות מאוד את החוזק של גם קשרי יונים וגם קשרי מימן. אנו יכולים להניח כי עבור מערכות סטטיות, קשרים יונים וקשרים קוולנטים תמיד יהיו חזקים מקשרים בין-מולקולריים בכל חומר נתון. אך זה לא כך עבור מערכות נעות גדולות, כמו מולקולות אנזים המקיימות אינטראקציה עם מולקולות סובסטרט. כאן, הכוחות הבין-מולקולריים הרבים (בדרך כלל – קשרי מימן) מייצרות מצב ביניים פעיל בו הקשרים הבין-מולקולריים גורים לחלק מהקשרים הקוולנטים להישבר, בעוד שהאחרים נוצרים, ובדרך זו ממשיכים את אלפי התגובות האנזימטיות, החשובות כל כך לאורגניזמים החיים.
השפעה על התנהגות גזים

כוחות בין-מולקולריים דוחים ממרחק קצר ומושכים ממרחק ארוך (ראו פוטנציאל לנארד-ג'ונס). בגז, לכוח הדחייה יש בעיקר השפעה על מניעה משתי מולקולות לתפוס אותו נפח. זה נותן לגז אמיתי נטייה לתפוס נפח גדול יותר מגז אידיאלי באותם טמפרטורה ולחץ. כוח המשיכה מושך מולקולות קרוב יותר זו לזו ונותן לגז אמיתי נטייה לתפוס נפח קטן יותר מגז אידיאלי. האינטראקציה שתהיה חשובה יותר נקבעת על פי טמפרטורה ולחץ (ראה מקדם דחיסות).
בגז, המרחקים בין מולקולות הם בדרך כלל גדולים, אז לכוחות בין-מולקולריים יש השפעה מועטה. כוח הדחייה אינו גובר על כוח המשיכה, אלא האנרגיה התרמית של המולקולות. טמפרטורה היא המדד של אנרגיה תרמית, לכן עליה בטמפרטורה מפחיתה את ההשפעה של כוחות המשיכה. בניגוד לכך, ההשפעה של כוחות הדחייה אינה מושפעת מטמפרטורה.
כאשר דוחסים גז על מנת להעלות את צפיפותו, ההשפעה של כוח המשיכה עולה. אם הגז נעשה צפוף במידה מספקת, המשיכה יכולה להעשות חזקה מספיק על מנת להתגבר על הנטייה של התנועה התרמית לגרום למולקולות להתפזר. אז, הגז יכול להידחס ליצירת מוצג או נוזל, כלומר, פאזה מרוכזת. בפאזה מרוכזת, יש כמעט איזון בין כוחות המשיכה והדחייה.
תיאוריות מכניקת הקוונטים

ניתן לתאר כוחות בין-מולקולריים הנצפים בין אטומים ומולקולות מבחינה פנומנולוגית כמתרחשות בין דיפולים קבועים ודיפולים רגעיים, כמתואר לעיל. לחלופין, ניתן לחפש תאוריה בסיסית, מאחדת, שיכולה להסביר את מגוון סוגי האינטראקציות כמו קשרי מימן, כוחות ואן דר ואלס, ואינטראקציות דיפול-דיפול. באופן טיפוסי, זה נעשה על ידי יישום הרעיונות של מכניקת הקוונטים למולקולות, ותורת ההפרעות של ריילי-שרדינגה הייתה מועילה במיוחד בהקשר זה. כאשר הוא מיושם לשיטות כימיה קוונטית קיימות, הסבר זה של מכניקת הקוונטים לאינטראקציות בין-מולקולריות מספק מערכה של שיטות מקורבות שיכולות לשמש לניתוח כוחות בין-מולקולריים. אחת השיטות המועילות ביותר לדמות אינטראקציות בין-מולקולריות מסוג זה, שאנו יכולים למצוא בכימיית הקוונטים היא אינדקס אינטראקציות לא קוולנטיות, המתבסס על צפיפות האלקטרונים של המערכת. לכוחות הפיזור של לונדון תפקיד חשוב בכך.
בנוגע לטופולוגיית צפיפות האלקטרונים, שיטות חדשות המתבססות על שיטות גרדיאנת צפיפות האלקטורנים צצו לאחרונה, במיוחד עם התפתחותו של IBSI (אינדקס חוזק קשר פנימי),
המסתמך על שטית IGM (מודל גרדיאנט עצמאי).
כישורי חיים

כישורי חיים מתייחסים למערך של יכולות להתנהגות הסתגלותית וחיובית, הדרושות לאדם כדי להתמודד בצורה יעילה עם מגוון הדרישות והאתגרים המתעוררים במהלך חייו. המושג, המוכר גם בתור כשירות פסיכו-סוציאלית, מושפע באופן משמעותי מהנורמות החברתיות ומהציפיות הרווחות בקהילה אותה האדם משתייך אליה. כישורים אלה כוללים מגוון רחב של יכולות, החל מניהול זמן, מיומנויות למידה, וקבלת החלטות, דרך קשרים בין-אישיים, אסרטיביות, תקשורת יעילה ועבודת צוות, ועד לפתרון בעיות וקיום חשיבה ביקורתית. בנוסף, הם כוללים גם יכולות חשובות לפיתוח רגשי וחברתי, כגון אמפתיה, רגולציה רגשית והתמודדות עם לחצים. יכולות אלו מסייעות לאנשים להתפתח ולהפוך לחברים פעילים, תורמים ופרודוקטיביים בקהילותיהם, ומשחקות תפקיד קרדינלי בשיפור איכות החיים וברווחתם האישית והחברתית.
כישורים נדרשים

קרן החירום הבין-לאומית של האו"ם לילדים מציינת ש"אין רשימה מוחלטת" של מיומנויות פסיכו-סוציאליות נדרשים. עם זאת הקרן מונה כישורים פסיכו-חברתיים ובינאישיים שהם בדרך כלל מכוונים לרווחה, וחיוניים לצד כישורי קריאה וכתיבה וחשבון. כישורי חיים הם תוצר של סינתזה: מיומנויות רבות מפותחות בו-זמנית באמצעות תרגול, כמו הומור, המאפשר לאדם להרגיש שליטה במצב ולהפוך אותו לניהול יותר בפרספקטיבה. זה מאפשר לאדם לשחרר פחדים, כעס ומתח ולהשיג חיים איכותיים.
למשל, קבלת החלטות כרוכה לרוב בחשיבה ביקורתית ("מה האפשרויות שלי?") והבהרת ערכים ("מה חשוב לי?"), ("איך אני מרגיש עם זה?"). בסופו של דבר, משחק הגומלין בין המיומנויות הוא מה שמייצר תוצאות התנהגותיות חזקות, במיוחד כאשר גישה זו נתמכת על ידי אסטרטגיות אחרות.
כישורי חיים יכולים להיות מגוון כישורים החל מחינוך פיננסי דרך מניעת שימוש בסמים ועד טכניקות טיפוליות להתמודדות עם מוגבלויות כמו אוטיזם.
כישורים נדרשים > כישורי ליבה

ארגון הבריאות העולמי זיהה בשנת 1999 את תחומי הליבה הבין-תרבותיים הבאים של כישורי חיים:
קבלת החלטות ופתרון בעיות
חשיבה יצירתית
מיומנויות תקשורת
מודעות עצמית ואמפתיה
אסרטיביות ויישוב הדעת
חוסן נפשי והתמודדות עם רגשות והתמודדות עם לחץ נפשי.
קרן החירום הבין-לאומית של האו"ם לילדים מנתה כישורים דומים וקטגוריות קשורות בדוח 2012 שלו
תוכניות לימודים של כישורי חיים המיועדות ל-K-12 מדגישות לעיתים קרובות תקשורת ומיומנויות מעשיות הדרושים לחיים עצמאיים מוצלחים, כמו גם לתלמידים עם מוגבלויות התפתחותיות/חינוך מיוחד עם תוכנית חינוך פרטנית (IEP).
ישנם קורסים שונים המופעלים על סמך הרשימה של WHO הנתמכת על ידי UNFPA. במדיה פראדש, הודו, התוכנית מופעלת עם הממשלה כדי ללמד אותם באמצעות בתי ספר ממשלתיים.
כישורים לעבודה וחיים

מיומנויות לעבודה וחיים, המכונה חינוך והכשרה טכנית ומקצועית (TVET) כוללת חינוך, הכשרה ופיתוח מיומנויות הנוגעות למגוון רחב של תחומי עיסוק, ייצור, שירותים ופרנסה. TVET, כחלק מלמידה לכל החיים, יכול להתקיים ברמה התיכונית, על-תיכונית ובגיל השלישי, וכולל למידה מבוססת עבודה והשתלמויות ופיתוח מקצועי שעשויים להוביל להסמכות. TVET כולל גם מגוון רחב של הזדמנויות לפיתוח מיומנויות המותאמות להקשרים לאומיים ומקומיים. לימוד למידה ופיתוח מיומנויות אוריינות וחשבון, מיומנויות רוחביות וכישורי אזרחות הם מרכיבים אינטגרליים של TVET.
הורות: מקום להזנת כישורי חיים

כישורי חיים נלמדים לעיתים קרובות בתחום ההורות, בין אם בעקיפין באמצעות התבוננות והתנסות של הילד, או ישירות במטרה ללמד מיומנות מסוימת. ההורות עצמה יכולה להיחשב כמערכת של מיומנויות חיים שניתן ללמד או שבא טבעי לאדם. חינוך אדם למיומנויות להתמודדות עם הריון והורות יכול לתרום גם לפיתוח כישורי חיים נוספים לילד ולאפשר להורים להדריך את ילדיהם בבגרותם.
תוכניות רבות של כישורי חיים מוצעות כאשר מבנים משפחתיים מסורתיים ומערכות יחסים בריאות התקלקלו, בין אם עקב מוות של אחד ההורים, גירושין, אלימות במשפחה או עקב בעיות עם הילדים (כגון שימוש בסמים או התנהגות מסוכנת אחרת). לדוגמה, ארגון העבודה הבין-לאומי מלמד כישורי חיים לעובדי ילדים לשעבר ולילדים בסיכון באינדונזיה כדי לעזור להם להימנע מהצורות הקשות ביותר של התעללות בילדים ולהתאושש מהם.
מניעת התנהגות מול התפתחות חיובית

בעוד שתוכניות מיומנויות חיים מסוימות מתמקדות בהוראת מניעה של התנהגויות מסוימות, הן יכולות להיות יחסית לא יעילות. בהתבסס על המחקר שלהם, לשכת שירותי המשפחה והנוער, חטיבה של מחלקת הבריאות ושירותי האנוש של ארצות הברית דוגלת בתיאוריה של התפתחות נוער חיובית (PYD) כתחליף לתוכניות המניעה הפחות יעילות. PYD מתמקד בנקודות החוזק של הפרט, בניגוד למודלים הישנים יותר, הנוטים להתמקד בחולשות הפוטנציאליות שטרם הוצגו. "..חינוך כישורי חיים, נמצאו כאסטרטגיית התערבות פסיכו-סוציאלית יעילה לקידום בריאות חברתית ונפשית חיובית של מתבגרים אשר ממלאת תפקיד חשוב בכל ההיבטים כגון חיזוק אסטרטגיות התמודדות ופיתוח ביטחון עצמי ואינטליגנציה רגשית... "
לקריאה נוספת

כישורי אנשים וניהול עצמי (מדריך מקוון חינם), בריתות להתקדמות פסיכו-חברתית בחיים: קשרי תקשורת (APAL-CC)
הגש את הפוטנציאל שלך: פיתוח אישי ומקצועי, מהדורה רביעית
כישורי חיים: קורס בפתרון בעיות יישומי., Saskatchewan NewStart Inc., First Ave and River Street East, Prince Albert, Saskatchewan, קנדה.
ראו גם

כישורים חברתיים
חינוך פיננסי
אוריינות דיגיטלית
DIY
אורח חיים בריא
הערות שוליים

↑  Best Thomas, A study on stress and its correlatives with family environment. Retrieved from ResearchGate.
↑  "UNICEF – Search Results". unicef.org. נבדק ב-2015-10-20.
↑  USA Funds Life Skills (אורכב 17.03.2011 בארכיון Wayback Machine)
↑  "Partners in Life Skills Education : Conclusions from a United Nations Inter-Agency Meeting" (PDF). World Health Organization. 1999. נבדק ב-2018-07-15.
↑  
"Global evaluation of life skills education programmes". unicef.org (Evaluation Report). New York: United Nations Children's Fund. 17 בנובמבר 2016. pp. 8–9. נבדק ב-29 בדצמבר 2020. {{cite web}}:  (עזרה)
↑  "Puget Sound ESD – excellence & equity in education | Pre-K-12 Life Skills Curriculum Guide". psesd.org. נבדק ב-2015-10-20.
↑  Life Skills Education Program | Umang | Jeevan Tarang, lifeskillsumang (באנגלית אמריקאית)
↑  UNESCO (2018). Pathways of progression: linking technical and vocational education and training with post-secondary education. UNESCO. ISBN 978-92-3-100290-8.
↑  Prinz, Ron (2009). "Behavioral parent training". Encyclopedia of Human Relationships. doi:10.4135/9781412958479.n53. ISBN 9781412958462.
↑  Improving Vocational and Life Skills of Ex-Child Labourers and at Risk Children Aged 15 to 17 Years (אורכב 26.09.2011 בארכיון Wayback Machine)
↑  "Home | Family and Youth Services Bureau | Administration for Children and Families". acf.hhs.gov. נבדק ב-2015-10-20.
↑  Prajapati, Ravindra (2017). "Significance of Life Skills Education" (PDF). Contemporary Issues in Education Research. 10: 4 – via The Clute Institute.
| --- | --- |
בקרת זהויות :  NLI: 987007529357505171  LCCN: sh85076844  LNB: 000052553
לאומיות אתנית

לאומיות אתנית היא סוג של לאומיות שבה האומה מוגדרת במונחים אתניים.
העיקרון המרכזי עליו מושתת הלאומיות האתנית הוא הגדרת העם על בסיס מורשת משותפת, שבדרך כלל כוללת שפה משותפת, אמונה משותפת ומוצא אתני משותף. הלאומיות האתנית כוללת גם רעיונות של תרבות משותפת בין חברי הקבוצה, לבין אבותיהם.
ישנם סוגים של לאומיות אתנית המושתתים על רעיון האתניות (או הגזע) כמאפיין תורשתי בלתי משתנה (למשל לאומנות לבנה), אך לעיתים קרובות כרוכה הלאומיות האתנית בהטמעה כפויה של קבוצות מיעוט אתני בקבוצה הדומיננטית (לדוגמה, מדיניות איטליה הפאשיסטית בין שתי מלחמות העולם, כלפי המיעוט האוסטרי שסופח בצפונה). מדיניות הטמעת מיעוטים עשויה להיות מבוססת על אמונה במוצא משותף עם קבוצות מתבוללות (למשל מדיניות גרמניה הנאצית במלחמת העולם השנייה כלפי העמים הגרמאניים).
במקרים מסוימים ההפרדה בין הלאומיות האתנית והלאומיות המדינתית ברורה (צרפת היא דוגמה קלאסית של זהות לאומית המושרשת בלאומיות האזרחית והלשונית), ובמקרים אחרים ההפרדה פחות ברורה, למשל בלאומיות הטורקית.
היסטוריה

ההיסטוריון היווני הרודוטוס (המאה ה-5 לפנה"ס) היה הראשון שהגדיר את מאפייני האתניות, בתיאור המפורסם שלו למה מגדיר את הזהות היוונית. הוא מזכיר קרבת דם (יוונית: ομόαιμον, homymaimon, "של אותו דם"), שפה (יוונית: ὁμόγλωσσον, homoglōsson, "מדברים באותה שפה"), ומנהגים (יוונית: ὁμότροπον, homeytropon, "של אותם הרגלים או חיים").
מאפיינים

העיקרון הפוליטי המרכזי בלאומיות האתנית הוא שניתן לזהות קבוצות אתניות באופן חד-משמעי, וכי כל קבוצה כזו זכאית להגדרה עצמית.
התוצאה של זכות זו להגדרה עצמית עשויה לגרום לדרישת המיעוטים הלאומיים לגופים מינהליים עצמאיים, לישות אוטונומית הנפרדת מהחברה רבתי, ואף למדינה ריבונית. ביחסים בין-לאומיים היא גם מובילה למדיניות ולתנועות לאירידנטה ולרצון ליצירת מדינה משותפת המבוססת על מוצא אתני.
בספרות המדעית, הלאומיות האזרחית מוגדרת כתפיסה הפוכה ללאומיות האתנית. החברות בלאום האתני מבוססת על מוצא ותורשה, ולא על חברות פוליטית. לפיכך, מדינות לאום עם מסורות חזקות של לאומיות אתנית נוטות להגדיר לאום או אזרחות על ידי דין דם, ומדינות עם מסורות חזקות של לאומיות אזרחית נוטות להגדיר לאום או אזרחות על ידי דין הקרקע. הלאומיות האתנית נתפסת אפוא בלעדית, בעוד הלאומיות האזרחית נוטה להיות כוללת. לעומת זאת, הלאומיות האתנית נוטה להדגיש נרטיבים של מוצא משותף, במקום נאמנות לאידיאלים אזרחיים משותפים ולמסורות תרבותיות.
התאורטיקן אנתוני ד 'סמית משתמש במונח "לאומיות אתנית" לתיאור תפיסה מנוגדת לתפיסה המערבית של הלאומיות, המגדירה אומה על ידי השטח הגאוגרפי שלה. חוקרי הגולה מרחיבים את המושג הלא-גאוגרפי הזה של "אומה" בקרב קהילות הגולה, ולעיתים משתמשים בלאומיות האתנית כדי לתאר קולקטיב רעיוני של קבוצות אתניות מפוזרות.
לאומיות אתנית נוכחת גם במדיניות הגירה של מדינות רבות, בצורה של חוקי חזרה. מדינות רבות, בהן איטליה, אירלנד, אסטוניה, ארמניה, בולגריה, גרמניה, הונגריה, טורקיה, יוון, ישראל, מלזיה, סרביה, פינלנד, קרואטיה, רומניה ורוסיה, מעניקות אזרחות אוטומטית או בהליך מקוצר לחברי הגולה של הקבוצה האתנית הדומיננטית שלהם.
ראו גם

אסנטיאליזם
לאומיות
אתנוצנטריות
אתנוקרטיה
דמוקרטיה
פוליטיקה של זהות
ניהונגינרון
לקריאה נוספת

ארמסטרונג, ג'ון. לפני הלאומיות (1982) קטע חיפוש טקסט
ברויילי, ג'ון. הלאומיות והמדינה (2nd ed. 1995) חיפוש קטע טקסט
דה בנואי, אלן. "לאומיות: פנומנולוגיה וביקורת". Counter-Currents.com, 16 במאי 2012.
דה בנואי, אלן. "על זהות". Telos, Vol. 2004, מס '128 (קיץ 2004), עמ' 9-64. דף Telos, טקסט מקוון
דה בנואי, אלן. וו דה droite: אנתולוגיות ביקורת (2002). קטע
דה בנואי, אלן. Les Idées à l'endroit (1979). חיפוש טקסט
אסמן, מילטון ג ', ואיתמר רבינוביץ', עורכים. אתניות, פלורליזם והמדינה במזרח התיכון (1988)
גור, טד רוברט וברברה חארף. סכסוך אתני בפוליטיקה העולמית (1994) באינטרנט
Hutcheon, Linda (1998). "Crypto-Ethnicity" (PDF). PMLA: Publications of the Modern Language Association of America. 113 (1): 28–51.
ג'ונס, לארי יוג'ן & Retallack, ג'יימס, עורכים. . בין רפורמים, תגובה והתנגדות. מחקרים בהיסטוריה של השמרנות הגרמנית מ-1789 עד 1945 (1993). חיפוש טקסט
קרמר, לויד. לאומיות באירופה ובאמריקה: פוליטיקה, תרבויות וזהויות מאז 1775 (2011) באינטרנט
מוהלר, ארמין. המהפכה הקונסרבטיבית בדויטשלאנד 1918-1932 (1972). קטע חיפוש טקסט
סמית ', אנתוני ד . מוצא אתני של האומות (1986) קטע חיפוש טקסט
סמית ', אנתוני ד . האומה בהיסטוריה: דיונים היסטוריים על אתניות ולאומיות (2000) קטעים וחיפוש טקסט
סמית ', אנתוני ד . עתיקות האומות (2004)
סוניק, טומיסלב. דו"ח שלאחר המוות: בחינות תרבותיות מפוסט-מודרניות . שמלי גרין, בריטניה: פרויקט Paligenesis, 2010.
ונר, דומיניק. Le Siècle de 1914. אוטופיות, גרים וראווולציות באירופה (2006). חיפוש טקסט